ওয়াশিংটনের বিমান দুর্ঘটনা, সেনা চপারকে কটাক্ষ ট্রাম্পের

ওয়েব ডেস্ক: মাঝ আকাশে বিপর্যয়। আমেরিকার রিগান ন্যাশনাল এয়ারপোর্টের কাছে সেনা চপারের সঙ্গে আমেরিকান এয়ারলাইনসের ব্যাপক সংঘর্ষ (Washington Plane Crash)। যাত্রীবাহী বিমান ভেঙে পড়ল পটোম্যাক নদীতে। শেষ পাওয়া খবর অনুযায়ী, এই মুহূর্তে উদ্ধার হয়েছে ১৮ জনের দেহ। আরও দেহ উদ্ধারের আশঙ্কা। এখনও উদ্ধারকাজ জারি।

সূত্রের খবর, দুর্ঘটনার সময়ে বিমানে অন্তত ৬৪জন যাত্রী ছিল বলে খবর। সকলের মৃত্যুর আশঙ্কা রয়েছে। ইতিমধ্যেই দেহ উদ্ধারের জন্য পটোম্যাক লেকে ডুবুরি নামানো হয়েছে। যুদ্ধকালীন তৎপরতায় চলছে উদ্ধারকাজ। বুধবার গভীর রাতে কানসাসের উইচিটা থেকে উড়েছিল আমেরিকান এয়ারলাইনসের ৫৩৪১ নম্বর বিমানটি। ভারতীয় সময় অনুযায়ী, বৃহস্পতিবাড় সাতসকালেই দুর্ঘটনাগ্রস্ত প্লেনটি।

#WATCH | US: A commercial airliner collided with a military helicopter while heading towards Ronald Reagan National Airport. The Ronald Reagan National Airport said that all takeoffs and landings have been halted at the airport. Federal Aviation Administration (FAA) and National… pic.twitter.com/0bn2xVC7pP

— ANI (@ANI) January 30, 2025

আরও পড়ুন: উড়েই ভেঙে পড়ল যাত্রিবাহী বিমান, এক ভারতীয় সহ মৃত ২১

ঘটনায় সেনাবাহিনীর চপারকেই দায়ী করেছেন মার্কিন প্রেসিডেন্ট ডোনাল্ড ট্রাম্প। তাঁর বক্তব্য, দুর্ঘটনা এড়ানো সম্ভব হত, যদি চপারটি ঠিক সময় দিক পরিবর্তন করে নিত। কেন এমন করা হল না? কেন এয়ার ট্রাফিক কন্ট্রোল চপারটিকে বিমানমুখী হওয়ার নির্দেশ দিল? প্রশ্ন তুললেন ট্রাম্প।

তাঁর আরও দাবি, আকাশ পরিষ্কার ছিল। বিমানের আলো অনেক দূর থেকেই দেখা যাচ্ছিল। তাহলে কেন সেনা চপার তার অভিমুখ পরিবর্তন করল না? কেন উপরে বা নীচে গেল না। এয়ার ট্রাফিক কন্ট্রোল থেকে কেন কোনও নির্দেশ দেওয়া হল না? একাধিক প্রশ্ন মার্কিন প্রেসিডেন্টের। ট্রাম্পের বক্তব্য পরিস্থিতি এড়ানো সম্ভব হলেও কোনও কারণে তা হয়নি।

BREAKING: Post by President Trump regarding plane crash pic.twitter.com/iTDI1AyGUj

— The Spectator Index (@spectatorindex) January 30, 2025